ΓΡΑΠΤΗ ΕΡΩΤΗΣΗ E-2763/00

υποβολή: Chris Davies (ELDR) προς την Επιτροπή

(1 Σεπτεμβρίου 2000)

Θέμα: Διάθεση κονδυλίων για τη θεραπεία της φυματίωσης στα κράτη που έχουνπογράψει τη Σύμβαση του Λομέ

Με ποιο τρόπο σκοπεύει η Επιτροπή να αντιμετωπίσει το ολοένα και μεγαλύτερο πρόβλημα της φυματίωσης στις αναπτυσσόμενες χώρες;

Με δεδομένο ότι η Διεθνής Ένωση καταπολέμησης της Φυματίωσης και των Πνευμονοπαθειών εκτιμά ότι για την αποτελεσματικότερη αντιμετώπιση της φυματίωσης στις αναπτυσσόμενες χώρες είναι απαραίτητη η διάθεση 100 150 εκατομμυρίων ευρώ, προτίθεται η Επιτροπή να διαθέσει κονδύλια, μέσω του Ευρωπαϊκού Ταμείου Ανάπτυξης, για την επίλυση του συγκεκριμένου προβλήματος;

Απάντηση του κ Nielson εξ ονόματος της Επιτροπής

(20 Οκτωβρίου 2000)

Η Επιτροπή αναγνωρίζει το αυξανόμενο πρόβλημα και τον κίνδυνο που συνεπάγεται η εξάπλωση της φυματίωσης στις αναπτυσσόμενες χώρες και προτίθεται να αυξήσει τις επενδύσεις για την αποτελεσματική αντιμετώπιση της εν λόγω νόσου μέσω των διαθέσιμων μέσων.

Θα πρέπει να σημειωθεί ότι αποδίδεται ολοένα και μεγαλύτερη σημασία σε διεθνές επίπεδο στις μείζονες μεταδοτικές νόσους που συνδέονται με τη φτώχια, ήτοι, στη φυματίωση, στην ελονοσία και στο επίκτητο σύνδρομο ανοσοποιητικής ανεπάρκειας / ιού ανθρώπινης ανοσοποιητικής ανεπάρκειας (HIV/AIDS), και ότι παρέχεται άνευ προηγουμένου πολιτική στήριξη για την αντιμετώπιση του προβλήματος. Το θέμα αυτό αποτέλεσε αντικείμενο συζητήσεων στο πλαίσιο συνεδριάσεων που πραγματοποιήθηκαν το 2000 και στις οποίες συμμετείχαν η Κοινότητα και οι Ηνωμένες Πολιτείες καθώς και στο πλαίσιο της ομάδας των οκτώ ισχυρότερων βιομηχανικών χωρών (G8).

Ως πρώτη απάντηση στις συστάσεις της G8, Η Επιτροπή εξέδωσε, στις 20 Σεπτεμβρίου 2000, ανακοίνωση με θέμα την Ταχεία δράση με στόχο τις μείζονες μεταδοτικές νόσους στο πλαίσιο της προσπάθειας μείωσης της φτώχειας(1). Στις 28 Σεπτεμβρίου 2000, η Επιτροπή διοργάνωσε από κοινού με την Παγκόσμια Οργάνωση Υγείας (ΠΟΥ) και το Πρόγραμμα των Ηνωμένων Εθνών για το AIDS, στρογγυλή τράπεζαψηλού επιπέδου για την πραγματοποίηση διαβουλεύσεων με τους εκπροσώπους των αναπτυσσομένων χωρών, διεθνών οργανισμών, ερευνητικών ομάδων, της φαρμακευτικής βιομηχανίας, ομάδων της κοινωνίας των πολιτών και κρατών μελών. Οι σχετικές συζητήσεις θα συμβάλουν σημαντικά στον καθορισμό μεταγενέστερου προγράμματος δράσης κατά τους επόμενους μήνες.

Η Επιτροπή αναγνωρίζει ότι το μέγεθος του προβλήματος επιβάλλει την ανάληψη άμεσης δράσης από την πλευρά της διεθνούς αναπτυξιακής κοινότητας, η οποία θα συνοδεύεται από κατάλληλη χρηματοδότηση και αποτελεσματικούς μηχανισμούς παροχής της βοήθειας. Η Επιτροπή επιθυμεί να παράσχει βοήθεια ως μέρος συντονισμένης δράσης σε διεθνές επίπεδο και διερευνά από κοινού με τους εταίρους της τη δυνατότητα μελλοντικών δράσεων χρηματοδότησης και στήριξης.

Η Επιτροπή παρέχει εκτεταμένη και διαρκώς αυξανόμενη βοήθεια στον τομέα τηςγείας. Η παρεχόμενη βοήθεια στα προγράμματαγείας, στα προγράμματα για το AIDS και στα δημογραφικά προγράμματα αυξήθηκε από 1 % της κοινοτικής βοήθειας το 1986 σε 8 % το 1998. Οι συνολικές αναλήψειςποχρεώσεων το 1998 ανήλθαν σε ποσό ανώτερο των 700 εκατομμυρίων ευρώ. Ένα μεγάλο τμήμα αυτής της βοήθειας κατευθύνεται στη βελτίωση της οργάνωσης, της διαχείρισης και της απόδοσης των εθνικών συστημάτωνγείας, περιλαμβανομένων των βελτιώσεων των προγραμμάτων ελέγχου της φυματίωσης. Η βοήθεια αυτή παρέχεται όλο και περισσότεροπό μορφή στήριξης του τομέα ή του προϋπολογισμού και όχιπό μορφή στήριξης μεμονωμένων προγραμμάτων για συγκεκριμένες ασθένειες.

Δεν είναι δυνατόν να καθορισθούν ποσοτικά οι μελλοντικές χορηγήσεις από το Ευρωπαϊκό Ταμείο Ανάπτυξης για τον έλεγχο της φυματίωσης και δενφίσταται ειδικό κονδύλιο του προϋπολογισμού για τη φυματίωση. Ο αποτελεσματικότερος τρόπος για την καταπολέμηση του προβλήματος είναι η παροχή συνεχούς στήριξης για την ανάπτυξη των συστημάτωνγείας η οποία θα συνοδεύεται από στοχοθετημένες δράσεις βάσει συντονισμένης συνολικής προσέγγισης, όπως προτείνεται ανωτέρω.

(1) COM(2000)585 τελικό.